Dodatočné informácie pre žiadateľov o grant v rámci Akreditácie v Programe EÚ

Erasmus+ pre oblasť mládeže a športu

Všetky oprávnené žiadosti o grant môžu dostať finančné prostriedky minimálne vo výške minimálneho rozpočtu stanoveného NA (uvedený v tabuľke na 3. strane).

Konečná výška udeleného grantu bude závisieť od viacerých faktorov:

1. celkový rozpočet, ktorý je k dispozícii na pridelenie (tabuľka)
2. odhadovaný rozpočet potrebný na realizáciu požadovaných činností (v žiadosti

o grant)

1. minimálny grant určený NA
2. nasledujúce kritériá prideľovania:
   * Hodnotiace skóre dosiahnuté v žiadosti o pridelenie Akreditácie
   * Politické priority Programu Erasmus+, ktoré žiadateľ reflektuje pri jednotlivých aktivitách (vrátane zapojenia mladých ľudí s nedostatkom príležitostí)
   * Hodnotiace skóre dosiahnuté v záverečnej správe uskutočneného projektu v rámci akreditácie (ak je k dispozícii)

Žiadateľ môže v priebehu prvých 12 mesiacov požiadať NA o pridelenie dodatočného grantu určeného na preplatenie vzniknutých skutočných mimoriadnych nákladov (z finančnej rezervy NA pre mimoriadne náklady). V prípade dodatočného schválenia mimoriadnych nákladov, tieto náklady budú prirátané k celkovej výške prideleného grantu.

V prípade, ak celkový rozpočet, ktorý je k dispozícii na pridelenie pre všetky organizácie, nepostačuje na to, aby každému žiadateľovi poskytol rozpočet potrebný na realizáciu jeho požadovaných činností, potom sa uskutoční konkurenčný výber na základe nasledujúcich kritérií:

* + Hodnotiace skóre dosiahnuté v žiadosti o pridelenie Akreditácie - 30 %;
  + Politické priority Programu Erasmus+, ktoré žiadateľ reflektuje pri jednotlivých aktivitách (vrátane zapojenia mladých ľudí s nedostatkom príležitostí - 20 %;
  + Hodnotiace skóre dosiahnuté v záverečnej správe uskutočneného projektu v rámci akreditácie (KA151) - 50 %

.

Okrem všeobecných pravidiel môže pridelený grant pre monitorovaných žiadateľov ďalej obmedziť Národná Agentúra v súlade so špecifickým rozhodnutím o zavedení monitorovacích opatrení.

Udelený grant nemôže byť vyšší ako predpokladaný rozpočet potrebný na realizáciu všetkých aktivít požadovaných žiadateľom.

Žiadosti o grant, ktoré budú nižšie ako minimálny grant určený NA, budú schválené v plnej výške. Ak je k dispozícii dostatok finančných prostriedkov, NA môže po termíne na predkladanie žiadostí zvýšiť výšku minimálneho grantu.

Vzhľadom na budúce predkladacie termíny by sa mali žiadatelia uistiť, že požiadajú o primeraný počet aktivít vzhľadom na kapacitu ich organizácie. Nevyčerpanie pridelených finančných prostriedkov počas trvania dohody o grante môže viesť k zníženiu prideleného grantu v budúcich predkladacích termínoch.

Ak bol žiadateľovi schválený rozpočet v plnej žiadanej výške, potom aktivity o ktoré v žiadosti požiadal, sú zároveň cieľmi určenými k dosiahnutiu počas obdobia realizácie aktivít. Ak schválený grant bol nižší než ten, o ktorý bolo požiadané, potom ciele budú proporčne znížené, aby ich žiadateľ dokázal zrealizovať.

|  |  |
| --- | --- |
| **Rozdelenie rozpočtu R1 2025 pre Akreditácie KA151**  **Erasmus+** | |
|  | |
| **Celkový rozpočet alokovaný pre R1 2025 pre**  **akreditácie KA 150 Erasmus+** | 1 402 687,5 € |
| **Minimálny rozpočet** | 70 134 € |
| **Kvalitatívny výkon a priority programu** | NA vypočíta celkové bodové skóre berúc do úvahy nasledujúce parametre: Hodnotiace skóre dosiahnuté v žiadosti o pridelenie Akreditácie - 30 %; Počet priorít Programu, ktoré žiadateľ reflektuje pri jednotlivých  aktivitách (vrátane zapojenia mladých ľudí s nedostatkom príležitostí) - 20 %; Hodnotiace skóre dosiahnuté v ostatnej záverečnej správe  uskutočneného projektu v rámci akreditácie (KA151) - 50 % |

**Tabuľka**